**Magii înţelepţi**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Magii înţelepţi

...Şi au venit să se închine

La Pruncul, Împărat vestit

Cum în Scripturi e profeţit,

Cu visterii de daruri pline

Magii înţelepţi, din Răsărit.

În noapte-au fost călăuziţi

De către steaua luminoasă

Cu strălucirea-i... radioasă,

Şi-n Betleem au fost opriţi

Intrând cu dragoste în casă.

Cu feţe-umile, s-au plecat

Şi în respect pân-la pământ

Cinstind al Domnului Cuvânt,

Pruncului mic, s-au închinat

Ca unui Împărat Prea Sfânt.

Mulţimi de daruri I-au adus

Din visteriile pline, deschise

Spre-a dărui, cele promise,

Si-n faţa Pruncului le-au pus

Bucuroşi fiind, că Îl găsise.

Şi aur, şi smirnă, şi tămâie

I-au fost aduse ca cinstire

Pentru-a Lui slavă şi mărire,

Ş fost-au rugaţi să rămâie

În noapte pentru odihnire.

Ei au rămas, dar într-un vis

Un înger sfânt i-a avertizat,

Şi în somn, lor le-a fost zis

Că-al lor drum, li-i interzis

Pe la Irod de-a-l fi înştiinţat.

Şi s-au întors pe-altă cărare

Şi n-au spus visul, nimănui,

Ducând cu ei o veste mare

Privind măreaţa întâmplare,

Despre Copil, şi steaua Lui.

Flavius Laurian Duverna

27 decembrie 2018